CELEX: E2011P0013
Language: ro
Date: 2011-09-14 00:00:00
Title: Cerere pentru un aviz consultativ al Curții de Justiție a AELS, prezentată la 14 septembrie 2011 de Fürstliches Landgericht, în cauza Granville Establishment contra Volker Anhalt, Melanie Anhalt și Jasmin Barbaro, născută Anhalt (Cauza E-13/11)

2.2.2012   
            
            
               RO
            
            
               Jurnalul Oficial al Uniunii Europene
            
            
               C 29/12
            
         Cerere pentru un aviz consultativ al Curții de Justiție a AELS, prezentată la 14 septembrie 2011 de Fürstliches Landgericht, în cauza Granville Establishment contra Volker Anhalt, Melanie Anhalt și Jasmin Barbaro, născută Anhalt
   (Cauza E-13/11)
   2012/C 29/09
   Printr-o scrisoare din 15 septembrie 2011, Fürstliches Landgericht, Liechtenstein (Curtea Princiară de Justiție din Liechtenstein) a adresat o cerere Curții de Justiție a AELS, înregistrată la grefa Curții la data de 22 septembrie 2011, privind emiterea unui aviz consultativ în cauza Granville Establishment contra Volker Anhalt, Melanie Anhalt și Jasmin Barbaro, născută Anhalt, cu privire la următoarele întrebări:
   
               1.
            
            
               Poate un cetățean al unui stat membru al SEE să invoce o dispoziție precum punctul 53a din legea privind competența judiciară a statului Liechtenstein, care conferă resortisanților acestui stat dreptul de a nu fi acționați în justiție în alt stat, pe baza unui acord privind competența judiciară, cu excepția cazului în care respectivul acord a fost înregistrat public, și să derive direct din această lege și dreptul de a nu fi acționați în justiție în Liechtenstein (și, prin urmare, din perspectiva resortisantului în cauză, nici în străinătate), în temeiul unui acord privind competența judiciară, cu excepția cazului în care acesta a fost înregistrat public?
            
         
               2.
            
            
               În cazul unui răspuns afirmativ la întrebarea 1: poate un astfel de drept să fie invocat într-o cauză precum cea de față, adică în cazul procedurilor de drept civil, și, prin urmare, direct în situația unui litigiu între părți private?